CELEX: 32017D0153
Language: et
Date: 2017-01-27 00:00:00
Title: Nõukogu otsus (ÜVJP) 2017/153, 27. jaanuar 2017, millega muudetakse otsust 2011/72/ÜVJP teatavate isikute ja üksuste vastu suunatud piiravate meetmete kohta seoses olukorraga Tuneesias

28.1.2017   
            
            
               ET
            
            
               Euroopa Liidu Teataja
            
            
               L 23/19
            
         NÕUKOGU OTSUS (ÜVJP) 2017/153,
   27. jaanuar 2017,
   millega muudetakse otsust 2011/72/ÜVJP teatavate isikute ja üksuste vastu suunatud piiravate meetmete kohta seoses olukorraga Tuneesias
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. jaanuaril 2011 vastu otsuse 2011/72/ÜVJP (1) teatavate isikute ja üksuste vastu suunatud piiravate meetmete kohta seoses olukorraga Tuneesias.
            
         
               (2)
            
            
               Otsuses 2011/72/ÜVJP sätestatud piiravaid meetmeid kohaldatakse kuni 31. jaanuarini 2017. Nimetatud otsuse läbivaatamise tulemusel tuleks piiravate meetmete kehtivust pikendada 31. jaanuarini 2018. Lisaks tuleks ajakohastada kahe loetellu kantud isiku tuvastamisandmeid.
            
         
               (3)
            
            
               Otsust 2011/72/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/72/ÜVJP muudetakse järgmiselt.
   
               1)
            
            
               Artikkel 5 asendatakse järgmisega:
               „Artikkel 5
               Käesolev otsus kehtib kuni 31. jaanuarini 2018. Otsus vaadatakse pidevalt uuesti läbi. Vajaduse korral võib selle kehtivust pikendada või seda muuta, kui nõukogu leiab, et selle eesmärgid ei ole täidetud.“
            
         
               2)
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 27. jaanuar 2017
      
         
            Nõukogu nimel
         
         
            eesistuja
         
         E. SCICLUNA
      
   
   
      (1)  Nõukogu 31. jaanuari 2011. aasta otsus 2011/72/ÜVJP teatavate isikute ja üksuste vastu suunatud piiravate meetmete kohta seoses olukorraga Tuneesias (ELT L 28, 2.2.2011, lk 62).
   
      LISA
      Otsuse 2011/72/ÜVJP lisas esitatud kanded järgmiste isikute kohta asendatakse allpool toodud kannetega.
      
         
                      
                  
                  
                     „Nimi
                  
                  
                     Tuvastamisandmed
                  
                  
                     Põhjendus
                  
               
                     27.
                  
                  
                     Sirine (Cyrine) Bent Zine El Abidine Ben Haj Hamda BEN ALI
                  
                  
                     Tuneeslane, sündinud 21. augustil 1971 Le Bardos, Naïma EL KEFI tütar, abielus Mohamed Marwan MABROUKIGA, kasutab isikutunnistust nr 05409131.
                     Kasutab novembris 2016 väljastatud Tuneesia passi nr x599070, mis kehtib kuni 21.11.2021.
                  
                  
                     Isik, kelle suhtes Tuneesia ametivõimud on alustanud kohtumenetlust seoses kaasa aitamisega avaliku sektori vahendite omastamisele avaliku võimu kandja poolt; kaasa aitamisega ametiseisundi kuritarvitamisele avaliku võimu kandja poolt, et saavutada põhjendamatut eelist kolmandale isikule ja põhjustada valitsusele kahju; ning seoses avaliku võimu kandja õigusvastase mõjutamisega, et otseselt või kaudselt saavutada eeliseid teise isiku jaoks.
                  
               
                     28.
                  
                  
                     Mohamed Marwan Ben Ali Ben Mohamed MABROUK
                  
                  
                     Tuneeslane, sündinud 11. märtsil 1972 Tunises, Jaouida El BEJI poeg, abielus Sirine BEN ALIGA, ettevõtte tegevjuht, elukoht 8 rue du Commandant Béjaoui, Carthage, Tunis, kasutab isikutunnistust nr 04766495. Kasutab Prantsusmaa passi nr 11CK51319, mis kehtib kuni 1.8.2021.
                  
                  
                     Isik, kelle suhtes Tuneesia ametivõimud on alustanud kohtumenetlust seoses kaasa aitamisega avaliku sektori vahendite omastamisele avaliku võimu kandja poolt; seoses kaasa aitamisega ametiseisundi kuritarvitamisele avaliku võimu kandja poolt, et saavutada põhjendamatut eelist kolmandale isikule ja põhjustada valitsusele kahju; ning seoses avaliku võimu kandja õigusvastase mõjutamisega, et otseselt või kaudselt saavutada eeliseid teise isiku jaoks.“